Círculo de Bellas Artes (eraikina)

Círculo de Bellas Artes eraikina edo Arte Ederren Zirkulua Círculo de Bellas Artes erakundearen egoitza da Madrilen, Alcalá kaleak eta Kale Nagusiak bat egiten duten tokian kokatua. Antonio Palacios Ramilo arkitektoaren lana da eta 1920ko hamarkadaren hasieran eraiki zen.

 Historia 
Arte Ederren Zirkuluaz gain, bere historian zehar beste erakunde batzuen egoitza izan da. Espainiako Gerra Zibilaren hasieran, Ikerketa Publikorako Batzorde Probintzialeko (CPIP) atxiloketa zentroa, checa esaten zitzaiona, jarri zuten bere sotoan. Gerra amaitu ondoren, tarte batez Falange alderdi frankista ofizial bakarraren Kanpo Zerbitzuaren egoitza egoitza egon zen bertan.

Monumentu historiko-artistiko nazuonal izendatu zuten 1981ean. 21. mendean Interes Kulturaleko Ondasun izendatua dago, eta Argiaren Paisaia deiturikoaren parte da, 2021eko uztailaren 25ean Gizateriaren Ondare izendatutako paisaia kulturala.

 Ezaugarriak 
Barrualderan banaketa konplexua du, areto zabalekin, eta administrazio- edo zerbitzu-eremuak altuera txikiagoko solairuarteetan, hala nola garaiko itsasontzi transatlantiko baten forman.

Solairu nagusian dantza-aretoa dago, Fernando de Rojasen izena duen antzokiarekin zuzenean komunikatuta. Beste areto batzuek ere Espainiako kultura pertsonaia ospetsuen izena daramate, hala nola Valle-Inclán, Ramón Gómez de la Serna, María Moliner, María Zambrano eta Antonio Palacios arkitektoaren beraren aretoak. 

Eraikinaren sabaiak, 56 metroko altueran, Madrilgo ikuspegi paregabea erakusten du, bereziki bertan altxatzen den belvederearen bidez (honekin 67 metrora iristen da garaiera). Juan Luis Vassalloren Minervaren eskultura bat ere bada sabaian.

 Agerpenak kulturan 

 Mecano taldearen izen bereko lehen diskoko azaleko karpetako argazkian agertzen da. Alejandro Cabrerak egin zuen argazkia.
 Madrugada (Antonio Román, 1957) filmean beheko solairuko zalgurdientzako sarrera agertzen da, jada desagertuta dagoena, eta Bellas Artes izeneko bolatokia.
 Pilar Mirók zuzendutako Beltenebros (1991) filmen sabaia erabili zuten.
 Los misterios de Laura telesailaren 18. kapituluan ere amaiera sabaian gertatzen da.

 Iruditegia 

 Erreferentziak 

 Kanpo estekak 

Kategoria:Madrilgo Erkidegoko kultura-intereseko ondasunak
Kategoria:Madrilgo eraikinak
Kategoria:Belvedereak